**Realizácia expozície Uhoľné baníctvo na Slovensku**

**RELEVANTNÁ**

**ŠTÚDIA OPISUJÚCA**

**činnosť pre projekt**

**Realizácia expozície**

**Uhoľné baníctvo**

 **na Slovensku**

**Slovenské banské múzeum**

**Kammerhofská 2**

**969 01 Banská Štiavnica**

**Celkový súhrn**

Slovenské banské múzeum v Banskej Štiavnici predkladá Enviromentálnemu fondu

Žiadosť o poskytnutie finančných prostriedkov na rok 2014 na projekt Realizácia

expozície Uhoľné baníctvo na Slovensku. Miestom realizácie projektu je Handlová.

Suma žiadaná na projekt je 195 000 €.

1. **SÚČasný stav**

Na základe Uznesenia vlády SR č.266 z 15.8.2008 sa začala realizovať rekonštrukcia - úprava a dostavba objektu súp.č.65 Dom techniky, postavenej na parcele KN-C č.38/2, s cieľom vybudovania expozície uhoľného baníctva. Realizovaná je časť stavebných úprav. V roku 2014 budú dokončené stavebné práce a po ich dokončení je potrebné realizovať expozičné práce v interiéri a exteriéri, ktoré sú predmetom podávaného projektu . Okrem expozície v objekte je plánované vytvorenie priestoru pre environmentálnu výchovu a tvorivé aktivity a v exteriéri s vybudovanie náučného parku s inštaláciami veľkorozmerných exponátov.

 **2. Inštitucionálny rámec**

Zriaďovateľom Slovenské banského múzea je Ministerstvo životného prostredia Slovenskej republiky. Štatutárnym orgánom múzea je riaditeľ, ktorého menuje a odvoláva minister životného prostredia Slovenskej republiky. V rámci minsterstva je múzeum zaradené medzi organizácie MŽP SR. Štátny tajomník je nadriadeným riaditeľa SBM.

 Slovenské banské múzeum má zriadenú Projektovú radu, ktorá prijíma od odborných pracovníkov SBM spracované projektové zámery. Zámery projektová rada posudzuje, selektuje a odporúča na spracovanie projektových žiadostí pre jednotlivé podporné programy.

V roku 2013 bol Projektovou radou podporený projekt Realizácia expozície Uhoľné baníctvo na Slovensku.

 **3. Miesto projektu**

Miestom realizácie projektu je rekonštruovaný objekt bývalého baníckeho hotela v centre Handlovej. Objekt leží v malom mestskom parku, ktorý patrí k objektu a projekt počíta s jeho využitím.

Budova bola postavená v rokoch 1909 – 1910 ako banský hotel Západouhorskou kameňouhoľnou účastinnou spoločnosťou pre potreby ubytovania vyšších technikov a úradníkov spoločnosti, ktorí riadili výstavbu bane, elektrárne a ťažbu hnedého uhlia. Toto obdobie je spojené so začiatkom priemyselnej ťažby hnedého uhlia v Handlovej. Po bombardovaní v apríli roku 1945 bola budova poškodená a následne opravená. Po roku 1945 bolo už ubytovanie obmedzené a budova sa využívala na školenia technikov a ako spoločenské centrum. Neskôr v nej bola zriadená technická knižnica. V sedemdesiatych rokoch 20. stor. budova prešla rozsiahlou rekonštrukciou, čím sa zmenil jej pôvodný charakter a začala slúžiť Československému zväzu mládeže, resp. jeho Závodnej organizácii pri bani Handlová. Po roku 1989 bola budova prenajatá na podnikateľské účely, až kým ju po roku 2000 neodkúpilo mesto Handlová. Následne v roku 2008 ju mesto predalo štátu za symbolickú cenu s cieľom zriadiť v nej, po rekonštrukcii, expozitúru uhoľného baníctva na Slovensku v rámci Slovenského banského múzea v Banskej Štiavnici.

Zdevastovaná budova je podľa projektu Ing.arch.Patrika Juríčka rekonštruovaná na objekt pre potreby múzea.

**4. opis projektu**

Predmetom projektu je vytvoriť modernú interaktívnu expozíciu uhoľného baníctva, ktorá bude nielen dokumentovať históriu priemyselnej ťažby uhlia na Slovensku, ale bude centrom mimoškolských edukačných a environmentálnych aktivít v regióne.

 Požiadavkou kladenou na moderné múzeum je poskytnutie informácie formou zážitku prostredníctvom klasických prostriedkov ako sú múzejný exponát a text, ale aj s využitím súčasnej techniky a technológií. Na dvoch podlažiach, v suteréne a prízemí bude vytvorená ilúzia podzemného priestoru, prvé poschodie bude klasickou podobou múzejne prezentácie. Celkove pre návštevníka bude pripravených 564 m2 expozičnej plochy.

1. Suterén 80,08 m2 expozičná časť

2. Prízemie 204,35 m2 expozičná časť, šatňa, pokladňa, vstup do expozície s inštalovanou zbierkou, administratívne zázemie objektu ( kancelária, kuchynka)

3. 1.poschodie 203,58 m2 expozičná časť, tvorivá dielňa priestor pre environmentálnu výchovu

4.Vstupný priestor a schodiská ( vytvorenie úpadnice) 70 m2

Projekt rieši činnosti od výtvarného riešenia realizácie, cez návrhy dizajn manuálu grafických časti expozície, prezentácií a prezentačných materiálov nového múzea. Následne bude na základe dodaných podkladov spracovaný grafický návrh informačných panelov, vrátane výtvarných návrhov základných tém prezentovaných v múzeu a konečná podoba jednotlivých panelov. Vhodným spôsobom je potrebné vyriešiť viacjazyčnosť ( slovenský, anglický a nemecký jazyk ) t.j. preklady textov a ich umiestnenie. Výstavnícke segmenty sa musia prispôsobiť priestoru, ktorý dispozične nebol pôvodne stavaný pre múzejné účely. Podobne bude prispôsobené aj osvetlenie, kde bude rešpektovaná potreba ochrany zbierkových predmetov pred degradáciou svetlom a priestor musí mať aj vhodné klimatické podmienky.

 Trendom v prehliadkach múzeí je možnosť individuálnej prehliadky, kde návštevník môže priestor prechádzať svojím tempom a sústrediť sa na témy, ktoré ho oslovujú. Aby bol tento spôsob prehliadky možný, priestor bude monitorovaný kamerovým systémom, čím sa zabezpečí ochrana zbierkových predmetov, ale aj návštevníka a grafický informačný systém bude navigovať v priestore expozície.

 Malý priestor a rozsiahla téma, ktorá bude prezentovaná si vyžiadala možnosť získavať doplnkové informácie prostedníctvom multimediálnych médií. V časti strojného dobývania a geológie sa počíta s premietaním. Toto riešenie vyplýva aj z potreby súčasnej požadavky návštevníka, mať k dispozícii základnú informáciu. Múzeum však bude špecializovaným múzeom a odbornejšia informácia bude tiež prístupná.

Múzeum počíta s tým, že sa stane miestom tvorivých a environmentálnych aktivít v regióne, preto bude priestor s prístupom na terasu vyhradený pre tieto aktivity.

Priestor parku pri budove múzea bude využitý na inštaláciu banských strojov a aj v exteriéri bude možnosť prehliadky a aj relaxácie. Vzhľadom na priestory múzea je potrebné počítať s možnosťou trávenia určitého času v areáli parku, pri čakaní na vstup do expozície.

**5. rozsah projektu**

Rozsah projektu je celoslovenský, mimoškolské edukačné a environmentálne aktivity sa budú zameriavať na deti a mládež širšieho regiónu.

**6. zhrnutie projektu**

Významné etapy:

Prípravné práce

 Začiatok 1/2014

 Ukončenie 7/2014

Realizácia projektu:

Verejné obstarávanie

Začiatok prác 6/2014

Ukončenie: 12/2014

**7. prínosy projektu**

Hlavné prínosy projektu:

* vybudovanie nového múzea, so špecializovaným zameraním, ktoré v sieti štátnych múzeí chýba
* sprístupnenie informácii širokej verejnosti a dokumentácia historického obdobia od začiatku  priemyselnej ťažby uhlia na Slovensku, ktoré spadá do aktuálnej úlohy múzeí – dokumentácia 2.polovice 20.storočia
* doplnenie aktivít pre využívanie v cestovnom ruchu a geoturizme
* rozšírene možnosti edukačných aktivít nielen pre región
* zvýšenie environmentálneho povedomia predovšetkým detí a mládeže a vytvorenie možností pre tvorivé využitie voľného času.